b'\n_START_ARTICLE_\nCamera obscura\n_START_PARAGRAPH_\nCamera obscura (lot. tamsus kambarys, taip pat\xc2\xa0\xe2\x80\x93 Pinhole)\xc2\xa0\xe2\x80\x93 optinis \xc4\xafrenginys, naudotas dailinink\xc5\xb3 ir tur\xc4\x97j\xc4\x99s \xc4\xaftakos fotografijos atsiradimui. Rei\xc5\xa1kinys, kuris pad\xc4\x97jo sukurti camera obscura, tyrin\xc4\x97tas dar Modzi ir Aristotelio, ta\xc4\x8diau pirmasis detalus prietaiso apra\xc5\xa1as atsirado 1485\xc2\xa0m., jo autorius\xc2\xa0\xe2\x80\x93 Leonardas da Vin\xc4\x8dis._NEWLINE_Camera obscura\xc2\xa0\xe2\x80\x93 pro ma\xc5\xbe\xc4\x85 skylut\xc4\x99 \xc4\xafsiskverbianti \xc5\xa1viesa ant visi\xc5\xa1kai tamsios patalpos sienos projektuoja apverst\xc4\x85 vaizd\xc4\x85. Taip buvo atrastas fotografavimo b\xc5\xabdas._NEWLINE_\xc5\xa0iais laikais Pinhole technika fotografai naudojasi tik d\xc4\x97l smalsumo, noro sukurti ypatingas meni\xc5\xa1kas nuotraukas. Jie gaminasi kameras i\xc5\xa1 kavos, arbatos, tabako d\xc4\x97\xc5\xbeu\xc4\x8di\xc5\xb3 ar kitoki\xc5\xb3 d\xc4\x97\xc5\xbei\xc5\xb3. D\xc4\x97\xc5\xbe\xc4\x97je pragr\xc4\x99\xc5\xbeiama skylut\xc4\x97, o \xc4\xaf d\xc4\x97\xc5\xbe\xc4\x97s vid\xc5\xb3 dedama \xc5\xa1viesai jautri med\xc5\xbeiaga. Fotografuojant \xc5\xa1iuo b\xc5\xabdu vaizdas gali b\xc5\xabti fiksuojamas (eksponuojamas) labai ilgai: minut\xc4\x99, valand\xc4\x85 ar net par\xc4\x85.'